העצב המשולש

שמאל|ממוזער|250px|סעיפי העצב המשולש:1 - העצב העייני (Ophthalmic nerve)2 - עצב הלסת העליונה (Maxillary nerve)3 - עצב הלסת התחתונה (Mandibular nerve)
שמאל|ממוזער|250px|אזורי התחושה של שלושת סעיפי העצב המשולשV1 - אזור התחושה של העצב העייני (Ophthalmic nerve)V2 - אזור התחושה של עצב הלסת העליונה (Maxillary nerve)V3 - אזור התחושה של עצב הלסת התחתונה (Mandibular nerve)
**העצב המשולש** (''TA: *Nervus trigeminus, נהוג לסמנו: *'CN V**) ''הוא זוג [[עצבי הגולגולת]] החמישי. אחראי ל[[מערכת המגע|תחושה]] של ה[[פנים]] ושל אזורים נוספים בקדמת הראש, ול[[המערכת המוטורית|תנועות]] [[לעיסה]], [[נשיכה]] ו[[בליעה (מערכת העיכול)|בליעה]]. 

==סעיפי העצב==
העצב מתפצל לשלושה סעיפים גדולים, ומכאן שמו:
#**העצב העייני** (''nervus ophthalmicus'', נהוג לסמנו **V1**)עצב תחושתי בלבד, המוביל תחושה מה[[קרקפת]], ה[[מצח]], ה[[אף]] (כולל [[רירית האף]], לא כולל אזור ה[[נחיר]]), ה[[סינוס (אנטומיה)|סינוס]] הקדמי, חלק מ[[קרומי המוח]], וחלקים מה[[עין]]: ה[[עפעף]] העליון, ה[[לחמית]] וה[[קרנית]].
#**עצב הלסת העליונה** (''Nervus maxillaris'', נהוג לסמנו **V2**)עצב [[מערכת המגע|תחושתי]] בלבד, המוביל תחושה מה[[עפעף]] התחתון, ה[[לחי (איבר)|לחי]], [[נחיר]] האף, ה[[שפתיים|שפה]] העליונה, ה[[שן|שיניים]] וה[[חניכיים]] ב[[לסת עליונה|לסת העליונה]], ה[[חך]], גג ה[[לוע]], חלק מה[[סינוס (אנטומיה)|סינוסים]], וחלק מ[[קרומי המוח]]. 
#**עצב הלסת התחתונה** (''Nervus mandibularis'', נהוג לסמנו **V3**)עצב משולב תחושתי ותנועתי, פיצולים עיקריים:
#* פיצול ל[[קרומי המוח]] (בשלב מעבר העצב באזור קרומי המוח).
#* פיצולים שונים ל[[המערכת המוטורית|הנעת]] [[שריר]]ים האחראים ללעיסה, נשיכה ו[[בליעה (מערכת העיכול)|בליעה]], וכן שרירים נוספים בלוע, ב[[עצם הלשון]] ובאוזן התיכונה.
#* **עצב המכתש התחתון** (''nervus alveolaris inferior'')מעביר תחושה מה[[שפתיים|שפה]] התחתונה, ורוב חלקי ה[[לסת עליונה|לסת התחתונה]]: ה[[שן|שיניים]] וה[[חניכיים]] בלסת התחתונה, ה[[סנטר (איבר)|סנטר]]. 
#* **עצב הלחי** (''Nervus buccalis'')מעביר תחושה מאזור ה[[לחי (איבר)|לחי]], ותנועה של אחד משרירי הלעיסה.
#* **עצב האפרכסת והרקה** (''Nervus auriculotemporalis'') מעביר תחושה מחלקים מה[[אוזן]] החיצונית ואזור ה[[תחום הרקה|רקה]].
#* **עצב הלשון*' (*nervus lingualis'')מעביר תחושה של שני השלישים הקדמיים של הלשון. (לעומת זאת, השליש האחורי של הלשון מעוצבב על ידי סעיף של עצב הלשון והלוע).עצב זה מעביר תחושת המגע של שני השלישים הקדמיים של הלשון - דרך העצב המשולש.אולם, לעצב הלשון מתנקזים גם עצבים שמקורם מעצב מיתר התוף (Chorda tympani), שהוא סעיף שמתפצל מעצב הפנים במהלכו באוזן התיכונה. הטעם בשני השלישים הקדמיים של הלשון - מועבר במסלול זה דרך עצב הפנים.

## תסמונות הבאות לידי ביטוי בעצב המשולש
*תסמונת העצב המשולש (Trigeminal neuralgia) - כאב בפנים מסיבה לא ידועה אשר מתפתח במהלך החיים, לרוב בגלל לחץ של כלי דם על העצב עצמו, כאשר הכאב הוא בעיקר בחלקים האמצעיים והתחתונים של הפנים, ומאופיין בקושי לפתוח את הפה ובכאב חזק מאוד שפורץ בפתאומיות באזור הפנים כתגובה לגירויים עדינים כמו אוויר קריר, מגע ורוח.
*תסמונת ולנברג (Wallenberg syndrome) - (או: תסמונת המֶדוּלָה הלָטֶרלית) - סוג של שבץ נוירולוגי, המתבטאת בממצאים נוירולוגיים ספציפיים כתוצאה מנזק שנגרם באזור הצדדי של המוח המוארך. התסמונת מתבטאת בחלק מהמקרים, בין היתר, בהיעדר תחושת כאב וטמפרטורה של העצב המשולש בצד שבו התרחשה הפגיעה.
* כאב ראש מסוג כאב ראש מקבצי הוא כאב ראש קשה, שאינו שכיח, ובמהלכו מתרחבים כלי הדם אשר לוחצים ככל הנראה על העצב החמישי ומביאים לתחושת הכאב.
* תסמונת עווית של שרירי הלעיסה במחצית הפנים (Hemimasticatory Spasm) - תסמונת המאופיינת בהתכווצויות חזקות נראות לעין (ספאזמים) של שרירי הלעיסה, בדרך כלל בצד אחד של הפנים, ובתחושת כאב חזקה מאד. לרוב כוללת תסמינים נוספים כמו אטרופיה ודילול של רקמות רכות עמוקות באזור מחצית הפנים (כגון ההיפודרמיס), המקנה מראה של שקעים באזור העין, הרקה ותחת עצם הלחי (העצם הזיגומטית). לעיתים פעילות היתר של השרירים מביאה להיפרטרופיה בולטת לעין, במיוחד של שריר המאסטר. התסמונת נגרמת לרוב כתוצאה מפגיעה (כמו נוירופתיה) בענף המוטורי (התנועתי) של סעיף עצב הלסת התחתונה (V3) או כתוצאה מלחץ המופעל עליו. 

## קישורים חיצוניים

קטגוריה:ערכים שבהם תבנית בריטניקה אינה מתאימה
משולש
קטגוריה:ראש-צוואר